1. ------IND- 2020 0791 F-- LT- ------ 20201221 --- --- PROJET

|  |  |  |
| --- | --- | --- |
| PRANCŪZIJOS RESPUBLIKA | | |
|  |  |  |
| Ekologinės pertvarkos ministerija | | |
|  | | |
| Būstas | | |
|  | | |

**d. nutarimas,**

**kuriuo patvirtinamas Statybos ir būsto kodekso R. 111-20-5 straipsnyje numatytas skaičiavimo metodas**

NOR:

*Susiję subjektai: darbų užsakovai, darbų vykdytojai, statybininkai ir rangovai, architektai, šilumos ir aplinkos projektavimo biurai, pastatų ekonomistai, techniniai kontrolieriai, statybų bendrovės, statybinių medžiagų ir pastatų techninių sistemų gamintojai, energijos tiekėjai žemyninėje Prancūzijoje.*

*Objektas: žemyninės Prancūzijos gyvenamųjų pastatų, biurų ir pradinio ar vidurinio išsilavinimo įstaigų pastatų energinio ir aplinkosauginio efektyvumo skaičiavimo metodo nustatymas taikant XXX nutarimo dėl žemyninės Prancūzijos dalies gyvenamųjų pastatų, biurų ir pradinio ar vidurinio išsilavinimo įstaigų pastatų energinio ir aplinkosauginio efektyvumo reikalavimų*

*Įsigaliojimas: šis nutarimas taikomas nuo 2021 m. liepos 1 d.*

*Pastaba: nutarimu nustatomas žemyninės Prancūzijos gyvenamųjų pastatų, biurų ir pradinio ar vidurinio išsilavinimo įstaigų pastatų energinio ir aplinkosauginio efektyvumo skaičiavimo metodas*

* *I priedas. Bendrosios energinio ir aplinkosauginio efektyvumo skaičiavimo taisyklės*
* *II priedas. „Th-BCE 2020“ skaičiavimo metodas, kuriuo patikslinamos energijos vartojimo efektyvumo apskaičiavimo taisyklės, susijusios su skaičiavimo įrankiu, numatytu Statybos ir būsto kodekso L.111-9-1-A straipsnyje.*
* *III priedas. „Th-Bat 2020“ taisyklės, kuriomis galima nustatyti įvesties duomenis apskaičiuojant pastato energinį efektyvumą atliekant normatyvinius skaičiavimus*

*Nuorodas į iš dalies pakeistą šio nutarimo tekstą galima rasti „Legifrance“ svetainėje (*[*www.legifrance.gouv.fr*](http://www.legifrance.gouv.fr/)*).*

Ekologinės pertvarkos ministrė ir už būstą atsakinga ministrė, pavaldi ekologinės pertvarkos ministrei,

atsižvelgdamos į 2015 m. rugsėjo 9 d. Europos Parlamento ir Tarybos direktyvą (ES) 2015/1535, kuria nustatoma informacijos apie techninius reglamentus ir informacinės visuomenės paslaugų taisykles teikimo tvarka, (kodifikuota redakcija), ypač į pranešimą Nr. metai/XXX/F,

atsižvelgdamos į 2010 m. gegužės 19 d. Europos Parlamento ir Tarybos direktyvą 2010/31/ES dėl pastatų energinio naudingumo su pakeitimais, padarytais 2018 m. gegužės 30 d. Europos Parlamento ir Tarybos direktyva 2018/844, ypač į jos 3, 4 ir 6 straipsnius,

atsižvelgdamos į Statybos ir būsto kodeksą, ypač į jo R.111-20-5 straipsnį,

atsižvelgdamos į XXX nutarimą dėl žemyninės Prancūzijos gyvenamųjų pastatų, biurų ir pradinio ar vidurinio išsilavinimo pastatų energinio ir aplinkosauginio efektyvumo reikalavimų,

atsižvelgdamos į viešosios konsultacijos, kuri vyko nuo XXX d. iki XXX d., metu pateiktas pastabas taikant Aplinkosaugos kodekso L. 120-1 straipsnį,

atsižvelgdamos į Nacionalinės standartų vertinimo komisijos nuomonę, pateiktą XXX d.,

atsižvelgdamos į Aukščiausiosios energetikos tarybos nuomonę, pareikštą XXX,

atsižvelgdamos į Aukščiausiosios statybų ir energinio efektyvumo tarybos nuomonę, pateiktą … XXX d.,

atsižvelgdamos į XXX d. Gajanos asamblėjos kreipimosi laišką,

atsižvelgdamos į XXX d. Martinikos asamblėjos kreipimosi laišką,

atsižvelgdamos į XXX d. Gvadelupos departamento tarybos kreipimosi laišką,

atsižvelgdamos į XXX d. Reunjono departamento tarybos kreipimosi laišką,

atsižvelgdamos į XXX d. Gvadelupos regioninės tarybos kreipimosi laišką,

atsižvelgdamos į XXX d. Reunjono regioninės tarybos kreipimosi laišką,

atsižvelgdamos į XXX d. Majoto regioninės tarybos kreipimosi laišką,

**nutarė:**

1 straipsnis

Patvirtinamas prie šio nutarimo pridėtas patvirtintas skaičiavimo metodas, numatytas Statybos ir būsto kodekso R.111-20-5 straipsnyje.

**2 straipsnis**

Būsto, miestų planavimo ir kraštovaizdžio direktorius bei energetikos ir klimato generalinis direktorius yra atitinkamai atsakingi už šio nutarimo, kuris bus paskelbtas Ekologinės ir solidarios pertvarkos ministerijos oficialiajame leidinyje, vykdymą.

Ekologinės pertvarkos ministrė

Ministrės vardu ir įgaliojimu:

Būsto, miestų planavimo ir kraštovaizdžio direktorius

Ekologinės pertvarkos ministrė

Ministrės vardu ir įgaliojimu:

Energetikos ir klimato generalinis direktorius

Už būstą atsakinga ministrė,

pavaldi ekologinės pertvarkos ministrei,

Ministrės vardu ir įgaliojimu:

Būsto, miestų planavimo ir kraštovaizdžio direktorius